**რეიჩელ მეი ტეილორი** (ინგლ. Rachael May Taylor; დ. 11 ივლისი, 1984) — ავსტრალიელი მსახიობი და მოდელი. მან მთავარი როლი პირველად ავსტრალიურ სატელევიზიო დრამატულ სერიალში, „headLand"-ში 2005-2006 წლებში ითამაშა. შემდგომ გადაიღეს რამდენიმე ფილმში, მათ შორისაა: ავსტრალიური საშინელებათა ჟანრის ფილმი-„Man-Thing" (2005), „ბოროტებას ვერ ვხედავ" (2006), ამერიკული სამეცნიერო ფანტასტიკა-„ტრანსფორმერები" (2007), კომედიური დრამა „ბოთლით დარტყმა" (2008), საშინელებათა ჟანრის ფილმი „ფანტომები" (2008), „Cedar Boys" (2009), რომანტიკული კომედია-„Splinterheads" (2009), ავსტრალიური კომედიური დრამა-„წითელი ძაღლი" (2011) და კომედია-„ყველაფერი სიყვარულის გარდა" (2012). 

2011 წელს სატელევიზიო სერიალში, გრეის ანატომიაში თამაშობდა დოქტორი ლუსი ფიელდსის როლს, ხოლო დრამატულ სერიალ–„ჩარლის ანგელოზებში" ასრულებდა ერთ-ერთი ანგელოზის როლს. 2012-2013 წლებში ABC-ს სატელევიზიო სერიალში, „666 პარკ ავენიუ"-ში მთავარ როლს თამაშობდა, ხოლო 2014 წელს მონაწილეობას იღებდა ამერიკულ ტრილერში, „კრიზისი"-ში. ტეილორი მარველის სატელევიზიო შოუებში „ჯესიკა ჯონსი"-ში (2015-2019), „ლიუკ ქეიჯი"-ში (2016) და „მცველები"-ში (2017), ტრიშ ვოლკერის როლს თამაშობდა.

ადრინდელი ცხოვრება
------------------

რეიჩელ ტეილორი 1984 წლის 11 ივლისს დაიბადა ლონსესტონში, ავსტრალიაში. არის ქრისტინა და ნიგელ ტეილორის ქალიშვილი. ტეილორს ბავშვობიდან სურდა სამსახიობო კარიერის შექმნა, სწორედ ამის გამო, იგი ხშირად იღებდა მონაწილეობას სასკოლო სპექტაკლებში. მან 2002 წელს დაამთავრა „რივერსაიდის უმაღლესი სკოლა".

კარიერა
-------

ტეილორი მოდელობდა „Skye-Jilly International"-ისთვის, იგი წარმატებით ასპარეზობდა „მისის ტასნანიის" ფინალში. მან მონაწილეობა მიიღო რამდენიმე ამერიკულ ფილმში და სატელევიზიო სერიალში. მათ შორისაა სერიალი „დინასტია", სადაც იგი თამაშობდა კათრინ ოქსენბერგის როლს, და ამერიკელი საშინელებათა ჟანრის ფილმები: „Man-thing" და „ვერ ვხედავ ბოროტებას". 

ტეილორმა ავსტრალიურ დრამა სერიალში–„headLand"-ში საშა ფორბესის როლი ითამაშა, 2006 წლის 3 აპრილს კი ნომინირდა „Logie Award"-ზე როგორც ყველაზე პოპულარული ახალგაზრდა ქალი მსახიობი. 

ტეილორი 2012 წელს, AACTA Awards-ზე 
მისი ყველაზე მნიშვნელოვანი როლი დღემდე არის მეგის-სიგნალის ანალიტიკოსის როლი, რომელიც ითამაშა ფილმში-*ტრანსფორმერებში* მეგან ფოქსთან და შაია ლაბუფთან ერთად. მოგვიანებით, ტეილორმა დაადასტურა რომ იგი „ტრანსფორმერების" გაგრძელებაში აღარ მიიღებდა მონაწილეობას. 2008 წელს, მან მთავარი როლი ითამაშა ამერიკულ საშინელებათა ჟანრის ფილმ „ფანტომები"-ში.

2009 წელს იგი გადაიღეს ავსტრალიურ ფილმში „Cedar Boys"-ში და „Splinterheads"-ში. 2010 წელს, მსახიობ ალექს დიმიტრიადესთან ერთად, გადაიღეს რომანტიკულ დრამაში, „Summer Coda"-ში. 2011 წელს, სერიალ გრეის ანატომია-ში, ლუსი ფიელდსის როლს თამაშობდა. ამავე წელს გადაიღეს სერიალ „ჩარლის ანგელოზები"-ში, მნიშვნელოვანი როლით კი, მიიღო მონაწილეობა ფილმ „წითელი ძაღლი"-ში. ტეილორი ასევე გადაღებულია რუსულ სამეცნიერო ფანტასტიკაში, „მოჩვენება"-ში.

2012-2013 წლებში, გადაიღეს ახალ დრამაში, „666 პარკ ავენიუ"-ში, ხოლო 2014 წელს მონაწილეობა მიიღო NBC-ს სერიალ „კრიზისი"-ში, სერიალის მხოლოდ პირველი სეზონი გამოვიდა. 2015 წელს გადაიღეს სატელევიზიო სერიალში, „ჯესიკა ჯონსი"-ში, სადაც მან ტიტულოვანი პერსონაჟის საუკეთესო მეგობრის, ტრიშ ვოლკერის როლი ითამაშა. 

2014 წელს, ტეილორი ავსტრალიელ მსახიობთან, ისაბელა ლუკასთან ერთად ტრილერში, „სხვენი"-ში გადაიღეს. 2018 წელს გამოჩნდა ავსტრალიურ კომედიურ დრამაში, „ქალები შავებში"-ში.

სქოლიო
------

1. ↑  Hansard of the Legislative Council / Rachael May Taylor. Kerry Finch (3 September 2009). ციტირების თარიღი: 28 July 2013.
2. ↑  Hills, Brenden (10 September 2010). „We're shattered by Rachael's bashing, say Nigel and Christine Taylor". The Sunday Telegraph. ციტირების თარიღი: 28 January 2011.
3. ↑  „Our Hollywood transformation". *The Mercury*. 29 April 2007. დაარქივებულია ორიგინალიდან — 16 May 2007. ციტირების თარიღი: 29 April 2007.
4. ↑  *Dynasty: The Making of a Guilty Pleasure*: Credits. Der-denver-clan.de.  დაარქივებულია ორიგინალიდან — 11 მარტი 2012. ციტირების თარიღი: 27 February 2009.
5. ↑  Archived copy.  დაარქივებულია ორიგინალიდან — 30 September 2011. ციტირების თარიღი: 2011-06-17.
6. ↑  „Summer Coda movie review". *heraldsun.com*. 21 October 2010. ციტირების თარიღი: 21 June 2013.
7. ↑  Minka Kelly and Rachael Taylor Close to Angel Gigs in ABC's *Charlie's Angels* (27 January 2011).
8. ↑  Two More Sign on for *The Darkest Hour* – dreadcentral.com
9. ↑  Watkins, Jade.  (14 March 2012) Park Avenue princess! Rachael Taylor shows off plenty of decolletage and leg in a plunging red dress while filming new series. *Daily Mail*. ციტირების თარიღი: 15 March 2012.
10. ↑  Goldberg, Lesley.  (25 February 2013) Gillian Anderson, Rachael Taylor to Star in NBC's Rand Ravich Drama. *The Hollywood Reporter*. ციტირების თარიღი: 26 February 2013.